**საჯარო სამართლის იურიდიული პირი - ბათუმის შოთა რუსთაველის სახელმწიფო უნივერსიტეტი**

**ზუსტ მეცნიერებათა და განათლების ფაკულტეტი**

**პედაგოგიურ მეცნიერებათა დეპარტამენტი**

ნაშრომების მიღება ყოველწლიური ეროვნული კონფერენციისთვის

**„ინკლუზიური განათლება საქართველოში - მიღწევები, გამოწვევები და პერსპექტივები - 2024“**

***27- 28 ივნისი, 2024***

**კონფერენციის შესახებ**

2019-2023 წლებში ბათუმის შოთა რუსთაველის სახელმწიფო უნივერსიტეტი ჩართული იყო ივანე ჯავახიშვილის სახელობის თბილისის სახელმწიფო უნივერსიტეტის (თსუ) კოორდინაციით განხორციელებულ ერაზმუს+ პროგრამის მიერ დაფინანსებულ პროექტში „ინოვაციები კურიკულუმში სოციალური ჩართულობის მხარდასაჭერად“ (Curriculum Innovation for Social Inclusion - CISI) - <http://cisi.tsu.ge/>). პროექტის ფარგლებში საფუძველი ჩაეყარა ყოველწლიურ ეროვნულ კონფერენციას, რომელიც გააშუქებს საქართველოში მიმდინარე ინკლუზიური განათლების მიღწევებსა და გამოწვევებს განათლების სხვადასხვა საფეხურზე.

პირველი კონფერენცია ჩატარდა 2023 წელს ივანე ჯავახიშვილის სახელობის თბილისის სახელმწიფო უნივერსიტეტში. მიმდინარე წელს კონფერენციას მასპინძლობს ბათუმის შოთა რუსთაველის სახელმწიფო უნივერსიტეტი

კონფერენციაში მონაწილეობა შეუძლია ყველა დაინტერესებულ პირს, ვინც ქართულ აკადემიურ სფეროს წარმოუდგენს ინკლუზიურ განათლებასთან დაკავშირებული სამეცნიერო კვლევის შედეგებს. ინკლუზიურ განათლებასთან დაკავშირებული ეროვნული კონფერენცია საშუალებას მისცემს პროცესში ჩართულ დაინტერესებულ მხარეებს - მკვლევრებს, მასწავლებლებს, დამსაქმებლებს, საგანმანათლებლო დაწესებულებების ადმინისტრაციის, არაასამთავრობო ორგანიზაციებისა და სახელმწიფო უწყებების წარმომადგენლებს იმსჯელეონ ინკლუზიური განათლების აქტუალურ საკითხებზე და მტკიცებულებაზე დაფუძნებული მიდგომით, ხელი შეუწყონ ინლუზიური განათლების ხარისხის გაუმჯობესებასა და ზოგადად, ინკლუზიური საზოგადოების განვითარებას.

**საკონფერენციო თემატიკა:**

* თანამედროვე მიდგომები განათლების სისტემაში: UDL - სწავლის უნივერსალური დიზაინი და RTI-ინტერვენციაზე პასუხის მოდელი;
* მოსწავლეთა / სტუდენტთა მხარდამჭერი გუნდები და მომსახურებები;
* სოციალური და ემოციური კეთილდღეობის როლი ეფექტურ სწავლებაში;
* სასწავლო დაწესებულებაში ჩარიცხვა და ტრანზიცია;
* ინკლუზიური განათლების დანერგვა უმაღლეს სასწავლებლებში;
* ინკლუზიური სამუშაო ადგილი;
* ინკლუზიური საზოგადოება;
* ადრეული ინკლუზიური განათლება;
* ინკლუზიური პროფესიული განათლება.

**სამუშაო ენა**

ქართული

**კონფერენციის ადგილი**

ბათუმის შოთა რუსთაველის სახელმწიფო უნივერსიტეტი

საქართველო, ბათუმი, 6010, რუსთაველის/ნინოშვილის ქ. №32/35

ოთახი №55 (I კორპუსი, III სართული, საკონფერენციო დარბაზი)

**პუბლიკაცია**

**კონფერენციაზე წარმოდგენილი აბსტრაქტების კრებული ინტეგრირებული იქნება Google Scholar საძიებო სისტემაში.**

**აბსტრაქტი უნდა აკმაყოფილებდეს შემდეგ მოთხოვნებს:**

შრიფტი - Sylfaen, შრიფტის ზომა - 10, სტრიქონთაშორისი ინტერვალი - 1, სიტყვების რაოდენობა - მაქსიმუმ 350 სიტყვა. აბსტრაქტის შინაარსი უნდა ფარავდეს საკითხის აქტუალობას, გამოყენებულ მეთოდოლოგიასა და ძირითად მიგნებებს.

აბსტრაქტი უნდა იწყებოდეს ავტორის შესახებ შემდეგი ინფორმაციით:

სახელი, გვარი:

წოდება:

თანამდებობა:

ფაკულტეტი/დეპარტამენტი/ინსტიტუტი/კათედრა/:

უნივერსიტეტი/ორგნიზაცია:

საკვანძო სიტყვები: მაქსიმუმ 5

აბსტრაქტი წარმოდგენილი უნდა იყოს როგორც **Word-ის,** ისე **PDF**-ის ფორმატით, **ქართულ** და **ინგლისურ** ენებზე.

აბსტრაქტების წარდგენის ბოლო ვადა: **20.06.2024**

აბსტრაქტები გამოგზავნეთ შემდეგ ელექტრონულ მისამართზე: [cisiconference2024@gmail.com](mailto:cisiconference2024@gmail.com)

**მეორე ეროვნული კონფერენცია „ინკლუზიური განათლება საქართველოში - მიღწევები, გამოწვევები და პერსპექტივები - 2024“ ტარდება საქართველოს კარიტასის ფინანსური მხარდაჭერით.**